РАЙОННА ИЗБИРАТЕЛНА КОМИСИЯ ЛОВЕЧ

ПРОТОКОЛ № 10/23 юни 2021 г.

от заседание на Районна избирателна комисия Ловеч

	Днес, 23 юни 2021 г., от 17.30 ч в гр. Ловеч, ул. „Търговска”№ 43, зала 1109, се проведе заседание на РИК Ловеч. На заседанието присъстват членове на комисията  както следва:

ПРЕДСЕДАТЕЛ:	Валентина Стефанова Недялкова	
ЗАМ.-ПРЕДСЕДАТЕЛ:	Петко Георгиев Петков	
ЗАМ.-ПРЕДСЕДАТЕЛ:	Клара Сашева Баросова	
СЕКРЕТАР:	Стойо Иванов Ковачев	
ЧЛЕНОВЕ:	Иван Донев Арабаджиев	
 	Петър Кирилов Яшев	
 	Валентин Георгиев Вълев	
 	Рени Бориславова Миткова	
 	Фатме Юсеинова Моллова	
	Севдие Шефкат Кулаалиева	
	Мариана Михайлова Иванова	

	Присъстват 11 от общо 13 члена на Комисията. Отсъстват Петя Цанкова Стоянова и Йордан Василев Василев. Всички членове са уведомени по телефона. Публикувано е и съобщение на интернет страницата на РИК Ловеч за датата и часа на заседанието, публикуван е и проект на дневен ред. 
Присъстват повече от половината членове, поради което на основание чл. 70, ал. 3 от Изборния кодекс е налице необходимия кворум и РИК Ловеч може да започне своята работа. 
Заседанието на РИК Ловеч бе открито от Председателя, който оповести следния проект на дневен ред:
1. Формиране и утвърждаване на единен номер и определяне броя на членовете на ПСИК за гласуване на избиратели с трайни увреждания и на избиратели, поставени под карантина или в изолация;
2. Упълномощаване на представители на Районна избирателна комисия Ловеч за приемане на бюлетините за изборния район, както и осъществяване на контрол при транспортирането, съхранението и разпределението на бюлетините по райони и секции в Единадесети изборен район Ловешки при произвеждане на изборите за народни представители на 11 юли 2021 год.;
3. Одобряване на проект на материали за секционните избирателни комисии на територията на Единадесети изборен район – Ловешки при произвеждане на изборите за народни представители на 11 юли 2021 г.;
4. Разни.
Председателят подложи на гласуване така обявения проект на дневен ред. Бе проведено гласуване и с 11 гласа „За” (Валентина Стефанова Недялкова; Петко Георгиев Петков; Клара Сашева Баросова; Стойо Иванов Ковачев; Иван Донев Арабаджиев; Петър Кирилов Яшев; Валентин Георгиев Вълев; Рени Бориславова Миткова; Фатме Юсеинова Моллова; Севдие Шефкат Кулаалиева; Мариана Михайлова Иванова) и 0 „Против”, на основание чл. 72, ал. 1, т. 1 от Изборния кодекс, Районна избирателна комисия Ловеч прие обявения дневен ред.

Точка първа:
Постъпило е писмо с вх. № 96/22.06.2021 г. от г-жа Корнелия Маринова – Кмет на Община Ловеч, с приложена Заповед № З - 1016/21.06.2021 г. за образуване на подвижна избирателна секция за гласуване на избиратели с трайни увреждания и избирателна секция за гласуване на избиратели, поставени под задължителна карантина или в изолация, съгласно Закона за здравето с подвижна избирателна кутия на територията на община Ловеч в изборите за народни представители на 11 юли 2021 г. Утвърдени са номера, обхват и адрес на секциите.

Бе предложен проект на решение. Влиза Йордан Василев Василев. Предложението бе подложено на гласуване. С 12 гласа „За” (Валентина Стефанова Недялкова; Петко Георгиев Петков; Клара Сашева Баросова; Стойо Иванов Ковачев; Иван Донев Арабаджиев; Йордан Василев Василев; Петър Кирилов Яшев; Валентин Георгиев Вълев; Рени Бориславова Миткова; Фатме Юсеинова Моллова; Севдие Шефкат Кулаалиева; Мариана Михайлова Иванова)  и 0 „Против” на основание чл. 72, ал. 1, т. 4 и т. 6, чл. 92, ал. 4 от Изборния кодекс и Решение № 225-НС от 13.06.2021 г. на Централна избирателна комисия, Районна избирателна комисия Ловеч 

Р Е Ш И :

I.	Формира и утвърждава единен номер на подвижна избирателна секция за гласуване на избиратели с трайни увреждания на територията на община Ловеч в изборите за народни представители на 11 юли 2021 г. –  ПСИК 111800108.

II.	ОПРЕДЕЛЯ броя на членовете на ПСИК № 111800108 – 7 члена.

III.	Формира и утвърждава единен номер на избирателна секция за гласуване на избиратели, поставени под задължителна карантина или в изолация, съгласно Закона за здравето с подвижна избирателна кутия на територията на община Ловеч в изборите за народни представители на 11 юли 2021 г – ПСИК 111800109.

IV.	ОПРЕДЕЛЯ броя на членовете на ПСИК № 111800109 – 3 члена.

 	 Настоящото решение подлежи на обжалване пред Централната избирателна комисия в срок до три дни от обявяването му.

Точка втора:

РИК Ловеч следва да упълномощи  представители на Районна избирателна комисия Ловеч за приемане на бюлетините за изборния район, както и осъществяване на контрол при транспортирането, съхранението и разпределението на бюлетините по общини и секции в Единадесети изборен район Ловешки при произвеждане на изборите за народни представители за Народно събрание на 11 юли 2021 год. 

Бе предложен проект на решение. Предложението бе подложено на гласуване. С 12 гласа „За” (Валентина Стефанова Недялкова; Петко Георгиев Петков; Клара Сашева Баросова; Стойо Иванов Ковачев; Иван Донев Арабаджиев; Йордан Василев Василев; Петър Кирилов Яшев; Валентин Георгиев Вълев; Рени Бориславова Миткова; Фатме Юсеинова Моллова; Севдие Шефкат Кулаалиева; Мариана Михайлова Иванова)  и 0 „Против” на основание чл. 72, ал. 1, т. 13 от Изборния кодекс, във връзка с Решение № 50-НС/20.05.2021 г. на Централна избирателна комисия, Районна избирателна комисия Ловеч

Р Е Ш И :

ОПРЕДЕЛЯ И УПЪЛНОМОЩАВА свои представители – членове Районна избирателна комисия - Ловеч с правото: 

Да приемат отпечатаните хартиени бюлетини за изборния район на територията на „Печатница на БНБ“АД и на „Демакс“АД и да подпишат протокол за приемането;

Да съпровождат транспортното средство, което превозва бюлетините до областен център Ловеч;

Да присъстват и да подписват приемателно-предавателните протоколи и други документи по осъществяване на контрол върху транспортирането, съхранението и разпределението на бюлетините по общини и секции, както и при получаване и раздаване на изборни книжа и материали, свързани с изборите за народни представители на 11 юли 2021 год. в Единадесети изборен район – Ловеч, както следва:

1. Петър Кирилов Яшев, ЕГН ***;
2. Валентин Георгиев Вълев, ЕГН ***;
3. Петко Георгиев Петков, ЕГН ***;
4. Фатме Юсеинова Моллова, ЕГН ***;
5. Клара Сашева Баросова, ЕГН ***;
6. Мариана Михайлова Иванова, ЕГН ***.

Действията по приемането на бюлетините, контрола при транспортирането и доставката им, както и разпределението на бюлетините, се извършват ЗАЕДНО ОТ ДВАМА от упълномощените с настоящото решение членове на Районна избирателна комисия Ловеч.

Препис от настоящото решение да се изпрати на Областен управител на област Ловеч, ЦИК  и да се предаде на „Печатница на БНБ“АД.

Настоящото решение подлежи на обжалване пред Централната избирателна комисия в срок до три дни от обявяването му.

Точка трета:

РИК Ловеч следва да одобри проект и да одобри тираж за отпечатване на материали, необходими за работата на секционните избирателни комисии на територията на изборния район при произвеждане на изборите за народни представители, насрочени за 11 юли 2021 г.
Бе предложен проект на решение. Предложението бе подложено на гласуване. С 12 гласа „За” (Валентина Стефанова Недялкова; Петко Георгиев Петков; Клара Сашева Баросова; Стойо Иванов Ковачев; Иван Донев Арабаджиев; Йордан Василев Василев; Петър Кирилов Яшев; Валентин Георгиев Вълев; Рени Бориславова Миткова; Фатме Юсеинова Моллова; Севдие Шефкат Кулаалиева; Мариана Михайлова Иванова)  и 0 „Против” на основание чл. 72, ал. 1, т. 1 от Изборния кодекс, Районна избирателна комисия Ловеч
Р Е Ш И :

         ОДОБРЯВА Списък /табло/, съдържащ имената и номерата на кандидатите по кандидатски листи на партиите и коалициите и ОПРЕДЕЛЯ тираж за отпечатване – 600 броя.

Настоящото решение подлежи на обжалване пред Централната избирателна комисия в срок до три дни от обявяването му.

След изчерпване на дневния ред заседанието бе закрито в 17.40 часа.

ПРЕДСЕДАТЕЛ: 
						/Валентина Недялкова/

СЕКРЕТАР: 
                      /Стойо Ковачев/